توق باتين کامڤوڠ جينيت، جيليتا جينل برکات، والاوڤون ڤرلومبوڠن ترسبوت ماسيه دڤريڠکت اول. نامون جک تيدق دهنتيکن اي دخواطيري مڠڬڠڬو ايکوسيستم سوڠاي ترسبوت سکالي ڬوس منججسکن کصيحتن ڤندودوق.
"کامي بوکن منولق ڤمباڠونن، نامون ڤرلومبوڠن يڠ دلاکوکن سکارڠ ممڤو منچمرکن ا؞ير سوڠاي يڠ دڬوناکن ڤندودوق کامڤوڠ اونتوق کڤرلوان هارين.
"کالي ڤرتام ڤيهق ڤرلومبوڠن ماسوق کسيني ڤد 4 اوڬوس لالو، ڤندودوق مولا مپدري بوپي ميسين دان ساي تروس برجومڤا دڠن ڤيهق شريکت دان مريک ممعلومکن ماهو منچاري بيجي تيمه نامون ساي تيدق بنرکن،" کاتاڽ کڤد ڤمبريتا دکامڤوڠ برکنا؞ن سمالم.
يڠ توروت حاضير اياله تيمبلن منتري ا؞ير، تانه دان سومبر اصلي، تڠکو ذوالڤوري شاه راج ڤوجي دان ڤريسيدن ڤرتوبوهن ڤليندوڠ خزانه عالم مليسيا (Peka)، ڤوان سري شريفا سابرينا سيد عاقيل.
سمنتارا ايت، تڠکو ذوالڤوري برکات، کراجا؞ن اکن منليتي سمولا ڤروجيک ترسبوت يڠ بوکن سهاج منداڤت تنتڠن ڤندودوق تتاڤي کريساوان مڠنا؞ي ڤنچمرن.